తెలంగాణ రాష్ట్ర విశిష్ట మహిళా పురస్కారాలు-2023

తెలంగాణ రాష్ట్ర విశిష్ట మహిళా పురస్కారం తెలంగాణ రాష్ట్ర మహిళా, శిశు సంక్షేమ శాఖ, తెలంగాణ రాష్ట్ర భాషా సాంస్కృతిక శాఖల ఆధ్వర్యంలో తెలంగాణ ప్రభుత్వం ప్రతీ సంవత్సరం అంతర్జాతీయ మహిళా దినోత్సవం సందర్భంగా తెలంగాణ రాష్ట్రంలో ఆయా రంగాల్లో రాణించిన మహిళలకు అందజేసే పురస్కారం. గౌరమ్మను గంగలో పూజించే బతుకమ్మ సాక్షిగా.. దుర్గమ్మను నైవేద్యంతో పూజించే బోనం సాక్షిగా.. స్త్రీలను గౌరవించుకోవడం, సత్కరించుకోవడం తెలంగాణ రాష్ట్ర సంప్రాదాయం. స్వతంత్ర భారతంలో ఏ రాష్ట్రంలో లేని విధంగా తెలంగాణ ప్రభుత్వం ప్రతీ సంవత్సరం అంతర్జాతీయ మహిళా దినోత్సవం సందర్భంగా తెలంగాణ రాష్ట్రంలో ఆయా రంగాల్లో రాణించిన మహిళలకు ప్రత్యేక పురస్కారాలు అందజేస్తుంది.

2023 పురస్కారాల్లో భాగంగా వివిధ రంగాల్లో సత్తా చాటుతున్న తెలంగాణ రాష్ట్రానికి చెందిన ప్రతిభామూర్తుల్లో 20 కేటగిరీలకుగాను 27 మందిని రాష్ట్ర ప్రభుత్వం ఉత్తమ మహిళలుగా ఎంపిక చేసింది. ఎంపికైన మహిళలకు 2023 మార్చి 8న అంతర్జాతీయ మహిళా దినోత్సవం సందర్భంగా లక్ష రూపాయల నగదుతోపాటు ప్రశంసాపత్రం, జ్ఞాపికను అందించి సత్కరించారు.

పురస్కారాల ప్రదానం 
హైదరాబాద్‌లో ఎమ్మెల్సీ ఎన్నికల కోడ్‌ అమల్లో ఉండడంతో వరంగల్లులోని కాకతీయ విశ్వవిద్యాయలం ఆడిటోరియంలో 2023 పురస్కారాల ప్రదానోత్సవ కార్యక్రమం జరిగింది. ఈ సందర్భంగా ‘వనిత వనం’ అనే కార్యక్రమాన్ని చేపట్టి, పురస్కారాలకు ఎంపికైన మహిళలందిరితో మొక్కలు నాటించారు. రాష్ట్ర గిరిజన సంక్షేమ, స్ర్తీ, శిశు సంక్షేమ శాఖ మంత్రి సత్యవతి రాథోడ్‌, రాష్ట్ర పంచాయతీ రాజ్‌శాఖ మంత్రి ఎర్రబెల్లి దయాకర్‌రావు, రాష్ట్ర విద్యాశాఖమంత్రి సబితా ఇంద్రారెడ్డి, శాసన మండలి డిపూటీ చైర్మన్‌ డాక్టర్‌ బండా ప్రకాశ్‌, రాష్ట్ర ప్రణాళిక సంఘం వైస్‌ చైర్మన్‌ బోయినపల్లి వినోద్‌ కుమార్‌, రాష్ట్ర మహిళా కమిషన్‌ చైర్‌పర్సన్‌ సునితా లక్ష్మారెడ్డి, తెలంగాణ సంగీత నాటక అకాడమీ చైర్‌పర్సన్‌ దీపికా రెడ్డి, వరంగల్ మహానగర పాలక సంస్థ మేయర్‌ గుండు సుధారాణి, అధికారులు తదితరులు హాజరయి పురస్కారాలు అందజేశారు.

పురస్కార గ్రహీతలు 
2023 పురస్కారానికి ఎంపికైన మహిళలు

ఇవికూడా చూడండి 
 తెలంగాణ రాష్ట్ర విశిష్ట మహిళా పురస్కారాలు-2017
 తెలంగాణ రాష్ట్ర విశిష్ట మహిళా పురస్కారాలు-2018
 తెలంగాణ రాష్ట్ర విశిష్ట మహిళా పురస్కారాలు-2019

మూలాలు 

తెలంగాణ ప్రభుత్వం
పురస్కారాలు
తెలంగాణ భాషా సాంస్కృతిక శాఖ
తెలంగాణ రాష్ట్ర పురస్కారాలు
పురస్కార గ్రహీతలు